- Bruker ikke Arne Johannessen og er mindre synlig i media
Samtidig som Politiets Fellesforbund åpnet sitt landsmøte i Sarpsborg i dag, ble ledelsen møtt av flengende kritikk av sin egen kontrollnemnd.Sluttavtalen med Johannessen, som trakk seg som leder for 14.800 medlemmer, er også unndratt offentligheten, avslører fagbladet Politiforum. Meningen var at han skulle brukes som konsulent, men ifølge politiforbundet har det ikke vært behov for slik bistand. I stedet er det ansatt to midlertidige forbundssekretærer, noe som har bidratt til at det økonomiske resultatet er seks millioner kroner svakere enn hva som ble budsjettert på det forrige landsmøtet for ett år siden.Kontrollnemda stiller også spørsmålet om lavere medieprofil er i strid med vedtektene som sier at Politiets Fellesforbund skal være en aktiv deltaker i samfunnsdebatten med særlig vekt på kriminalpolitikken. BAKGRUNN:Derfor gikk Arne Johannessen av Det var nettopp på dette området den avgåtte lederen gjorde seg spesielt bemerket med stor deltakelse i offentlige debatter, på TV, i radio og media for øvrig. Til VG sier Arne Johannessen, som er gjest på landsmøtet, at han har en avtale som åpner for at han kan bistå forbundet, men at han ikke er blitt spurt. - Det er opp til forbundet om de vil ha bistand fra meg, legger han til.Kritikken ble ikke berørt av den nye forbundslederen, Sigve Bolstad, i sin hilsningstale. I stedet valgte han å sette fokus på den tøffe perioden politiet nå er inne i, med søkelys på responsevne etter busstragedien i Årdal, at politiet i Bergen måtte vente i seks timer på bombehunder og, som VG har avdekket, at Oslo-borgere føler utrygge og ikke tør bevege seg utendørs. - Andre steder handler det ikke om når politiet kommer - men om vi i det hele tatt gjør det, må Bolstad erkjenne.Han er klar på at politiets viktigste oppgaver i fremtiden er følgende: At forebygging prioriteres høyt, at terskelen for å ta kontakt med politiet er lav, at det er nærhet og kvalitet i tjenesten og at responstiden er lav. Bolstad synes det ikke er rart at politiet kommer sist til en et ulykkessted og trekker frem et eksempel fra Helgeland hvor det på en alminnelig dag er to - tre operative politipatruljer, mot 15 ambulansebiler, ambulansebåter, helikoptre og brannberedskap i 16 kommuner. - Vi må få et tydelig svar fra politikerne: Skal vi være et aksjonspoliti - eller skal vi være et politi med sivilt preg, sier Bolstad. Riksadvokat Tor Aksel Busch synes etterforskningen har fått for liten plass i Politianalysen og debatten om fremtidens politi. Til VG sier Sigve Bolstad dette om kritikken fra kontrollnemnda: - Når det gjelder bruken av Arne Johannessen er det noe vi bevisst, med ett unntak, har latt være. Da han i mai valgte å gå av var han tydelig på at han nå, etter mange års hardt arbeid, hadde behov for å ha fokus på seg selv om familien I det lå også å forberede seg til en sykkeltur fra Nordkapp til Lindenes. Vi har derfor følt at det ikke var riktig av oss å kontakte han i denne perioden. - Hvorfor er dere så lite i media? - Forbundsstyret har fattet vedtak om at vi skal prioritere de største og viktigste sakene. Da er lønn hovedsaken, så kommer ressurser og ledelse. Vi mener derfor at styret har holdt seg innenfor de linjene vom er gitt. - Dere har brukt seks millioner kroner mer enn budsjettert? - Det skyldes noen større engangssummer, som er ufarlig og helt uten dramatikk. Vi har et stort handlingsrom i forbundet.
Politiets Fellesforbund får krass kritikk av sin egen kontrollnemnd: Den avgåtte lederen, Arne Johannessen, har ikke blitt brukt som avtalt og forbundet er blitt mindre synlig i media.